

**H O T Ă R Â R E**

**privind constatarea încetării de drept, înainte de expirarea duratei normale, a mandatului de consilier județean al domnului** Stănilă Ovidiu-Sebastian

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 7 din 17.01.2025 privind constatarea încetării de drept, înainte de expirarea duratei normale, a mandatului de consilier județean al domnului Stănilă Ovidiu-Sebastian, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 1807/17.01.2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1808/17.01.2025 şi de Avizul cu nr. 1807 din 21.01.2025 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Înscrisul înregistrat la Consiliului Județean Cluj cu nr. 1799/2025 prin care domnul Stănilă Ovidiu-Sebastian și-a înaintat demisia din funcția de consilier județean;
* Referatul constatator nr. 1799 din 16.01.2025 referitor la constatarea încetării de drept a mandatului de consilier judeţean în cazul domnului Stănilă Ovidiu-Sebastian ca urmare a demisiei din această funcţie;
* Hotărârea Consiliului Judeţean Cluj nr. 212/2024 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;

În conformitate cu prevederile:

* art. 204 alin. (2) lit. a), alin. (6) - (7), alin. (10), alin. (15), alin. (17) și alin. (20) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* ale art. 123 - 156, ale art. 229 alin. (2) lit. a), alin. (3), alin. (6) - (7), alin. (8), alin. (12), alin. (17), alin. (19) - (20) și alin. (23) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată 2;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv în data de 16.01.2025, prin demisie, a mandatului de consilier judeţean al domnului Stănilă Ovidiu-Sebastian, ales pe Lista de candidați a Partidului Național Liberal depusă la alegerile pentru Consiliul Județean Cluj din data de 9 iunie 2024.

**(2)** Se declară vacant locul de consilier judeţean deţinut de domnul Stănilă Ovidiu-Sebastian în Consiliul Judeţean Cluj, precum și locul de membru al acestuia în Comisia de specialitate nr. 5 **- de sănătate și asistență socială**.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică, în termenul prevăzut de lege, domnului Stănilă Ovidiu-Sebastian; Direcției Generală Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 5 **- de sănătate și asistență socială;** Tribunalului Cluj; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 3 din 29 ianuarie 2025**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*